
ΠΡΟΣΚΛΗΣΗ ΕΝΔΙΑΦΕΡΟΝΤΟΣ ΓΙΑ ΘΕΣΕΙΣ 
ΕΙΔΙΚΩΝ ΕΠΙΣΤΗΜΟΝΩΝ


ΤΙΤΛΟΣ: Ειδική/ός Επιστήμονας Διδασκαλίας

ΚΑΤΗΓΟΡΙΑ: Με σύμβαση απασχόλησης για τις ακόλουθες περιόδους:

α)	Χειμερινό Εξάμηνο (Σεπτέμβριος 2023 – Δεκέμβριος 2023)
β)	Εαρινό Εξάμηνο (Ιανουάριος 2024 – Απρίλιος 2024)


ΤΟΠΟΣ ΕΡΓΑΣΙΑΣ: Πανεπιστήμιο Κύπρου

Το Τμήμα Κοινωνικών και Πολιτικών Επιστημών του Πανεπιστημίου Κύπρου δέχεται αιτήσεις για πλήρωση αριθμού θέσεων Ειδικών Επιστημόνων στην Κοινωνιολογία, την Πολιτική Επιστήμη και τη Δημοσιογραφία για το Χειμερινό Εξάμηνο 2023 ή/και το Εαρινό Εξάμηνο 2024. Οι υποψήφιοι πρέπει να είναι κάτοχοι διδακτορικού τίτλου και στην αίτηση τους να αναγράφουν ποια από τα μαθήματα των Προγραμμάτων Σπουδών του Τμήματος έχουν τη δυνατότητα να διδάξουν. Τα Προγράμματα Σπουδών βρίσκονται στην ακόλουθη ιστοσελίδα: https://www.ucy.ac.cy/sap/

Επίσης στην αίτηση θα πρέπει να δηλωθεί αν υπάρχει δυνατότητα διδασκαλίας και στην Αγγλική Γλώσσα.

Σημειώνεται ότι κάθε μάθημα θα διδάσκεται 3 ώρες εβδομαδιαίως επί 15 εβδομάδες κατά το Χειμερινό Εξάμηνο 2023 (Σεπτέμβριος 2023 - Δεκέμβριος 2023) και επί 14 εβδομάδες κατά το Εαρινό Εξάμηνο 2024 (Ιανουάριος 2024  - Απρίλιος 2024).  

Σε περίπτωση που το άτομο που θα επιλεγεί απασχολείται στο Δημόσιο ή σε ευρύτερο Δημόσιο Τομέα, θα πρέπει να εξασφαλίσει σχετική άδεια από το αρμόδιο Τμήμα/Υπουργείο ή οργανισμό.

ΠΡΟΑΠΑΙΤΟΥΜΕΝΑ ΠΡΟΣΟΝΤΑ: Διδακτορικός Τίτλος (PhD) στην Κοινωνιολογία ή την Πολιτική Επιστήμη ή τη Δημοσιογραφία ή σε συναφές αντικείμενο αναγνωρισμένου Πανεπιστημίου και πολύ καλή γνώση της ελληνικής γλώσσας. 

ΟΡΟΙ ΑΠΑΣΧΟΛΗΣΗΣ: Η ωριαία αμοιβή ανέρχεται στο ποσό των 66 Ευρώ, από το οποίο ποσό θα αφαιρούνται εισφορές εργοδοτούμενου στα διάφορα Ταμεία του Κράτους

Οι ενδιαφερόμενες/οι πρέπει να υποβάλουν τα ακόλουθα:

Ι	Βιογραφικό σημείωμα 

ΙΙ	Συνοδευτική επιστολή εκδήλωσης ενδιαφέροντος όπου να αναγράφεται (α) για ποιο ή ποια εξάμηνα ενδιαφέρονται και (β) τα συγκεκριμένα μαθήματα τα οποία μπορούν να διδάξουν βάσει των υφιστάμενων πτυχιακών προγραμμάτων σπουδών.

Η/Ο υποψήφια/ος που θα επιλεγεί θα κληθεί να προσκομίσει πιστοποιημένα φωτοαντίγραφα τίτλων σπουδών από το Υπουργείο Παιδείας (όσον αφορά τίτλους σπουδών από Ιδιωτικές Σχολές/ Πανεπιστήμια στην Κύπρο) ή από την Εκδίδουσα Αρχή (όσον αφορά Πανεπιστήμια του Εξωτερικού). 

Τα πιο πάνω πρέπει να υποβληθούν MONON ηλεκτρονικά μέσω του συστήματος online application system του Πανεπιστημίου Κύπρου: 

https://applications.ucy.ac.cy/recruitment

μέχρι την Παρασκευή 14 Απριλίου 2023 και ώρα 12 το μεσημέρι. Αιτήσεις που θα υποβληθούν σε έντυπη μορφή δεν θα γίνονται αποδεκτές.

Για πληροφορίες στη διεύθυνση: petridou.elena@ucy.ac.cy (τηλ. : + 357 22894560).


Κριτήρια Επιλογής Ειδικών Επιστημόνων στο Τμήμα ΚΠΕ

i. Συνάφεια με το γνωστικό αντικείμενο του μαθήματος, ανάλογα με τις διδακτικές ανάγκες του Τμήματος
ii. Ακαδημαϊκή αριστεία (π.χ. βιβλία, δημοσιεύσεις σε αναγνωρισμένα επιστημονικά περιοδικά και ακαδημαϊκές αναφορές (citations) σε συνάρτηση με το έτος αποφοίτησης, Πανεπιστήμιο αποφοίτησης. κτλ.)
iii. Διδακτική εμπειρία.

Τα κριτήρια αυτά ισχύουν κατ’ ιεραρχία.

